# Amenmesse

### De Viquipèdia

Amenmesses fou un faraó egipci, probablement el cinquè de la dinastia XIX.

Va succeir a Meremptah en circumstancies poc clares ja que no es creu que fos el legítim hereu, dignitat que corresponia a Seti II, nascut de la primera dona principal del faraó mentre Amenmesses havia nascut d'una possible segona, Takhat,. Avui dia es posa en qüestió que la mare fos Takhat (i la seva dona Baktwerel), ja que les inscripcions d'aquestes dues reines trobades a la seva tomba, resultarien de la usurpació de la tomba per Takhat i per Baktwerel, que serien posteriors (serien la mare i la dona respectivament de Ramsès IX), però tanmateix hi ha una estàtua del faraó que porta la inscripció "Takhak, gran esposa reial".

Un altre teoria es que Seti II va governar primer i que Amenmesses l'hauria succeït mes tard, cosa que entra en contradicció en el fet de que en algunes tombes el nom de Seti s'hagi gravat al damunt del d'aquest faraó. Un tercera teoria es que fou un usurpador que va accedir al poder entre el tercer i el cinquè any de regnat de Seti i que probablement només fou reconegut a la part sud del país. Aquestes i altres teories estan avui per avui damunt la taula sense que cap es pugui imposar.

El seu nom Sa Ra era Amenmesses però en versió grega Manetó l'esmenta com Ammenemes. El seu nom de tron fou Menmire Setepenre (Etern com Ra, elegit de Ra). Va governat tres o quatre anys en torn al 1200 aC

Aquest rei va usurpar algunes tombes i monuments. Tot i així, la tomba KV10 a la Vall dels Reis es creu originalment era d'aquest rei. S'han trobat nombroses inscripcions seves a l'Alt Egipte, especialment a la regió de Tebes (Karnak, Deir al-Madinah i Madinet Habu) i a Núbia (Buhen, on es va trobar una estela).

La seva tomba es la KV 10, que no pot ser visitada ja que està essent excavada. Es coneguda des el segle XVIII quan la va explorar Richard Pococke (1737-1738) i després James Burton, John Gardner Wilkinson, i Robert Hay el 1825.

Part de la decoració està malmesa i una part no es va acabar. A aquesta tomba es van trobar tres mòmies, dos dones i un home, que no han estat identificats. Probablement una de les dones sigui Takhat. El 1992 va iniciar la investigació moderna i sistemàtica Otto James Schaden al front d'un equip de la Universitat d'Arizona i la Universitat de Memfis.

Obtingut de "http://ca.wikipedia.org../../../a/m/e/Amenmesse.html"

Categoria: Faraons de la dinastia XIX

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- فارسی
- Suomi
- Français
- Magyar
- Italiano
- Nederlands
- Polski
- Português
- Русский
- Svenska